**Ανακοίνωση Υπουργείου Εργασίας, Πρόνοιας και Κοινωνικών Ασφαλίσεων**

Το Υπουργείο Εργασίας, Πρόνοιας και Κοινωνικών Ασφαλίσεων ανακοινώνει ότι σήμερα, 3/3/2021, θα βρίσκονται στους τραπεζικούς λογαριασμούς σχεδόν 3.300 οικογενειών δικαιούχων του Σχεδίου Ενίσχυσης Συνταξιούχων με Χαμηλά Εισοδήματα (Επίδομα Χαμηλοσυνταξιούχων) που είναι ταυτόχρονα και δικαιούχοι του Ελάχιστου Εγγυημένου Εισοδήματος, τα αναδρομικά ποσά της αύξησης του επιδόματος για το έτος 2020.

Υπενθυμίζεται ότι με αποφάσεις του Υπουργικού Συμβουλίου, το Επίδομα Χαμηλοσυνταξιούχων αυξήθηκε κατά το 2020 ούτως ώστε κανείς από τους δικαιούχους να μην διαβιεί με συνολικά εισοδήματα κάτω από το όριο φτώχειας. Η αύξηση του Επιδόματος Χαμηλοσυνταξιούχων, η οποία έχει ήδη εφαρμοστεί και αναδρομικά για ολόκληρο το 2020 για τους δικαιούχους του Σχεδίου, διασφαλίζει ελάχιστο συνολικό εισόδημα για ένα μονήρη χαμηλοσυνταξιούχο στα €710 μηνιαίως και για ένα ζεύγος χαμηλοσυνταξιούχων στα €1.216 μηνιαίως.

Η αύξηση του Επιδόματος Χαμηλοσυνταξιούχων εφαρμόστηκε ήδη για τις υπόλοιπες 31.000 οικογένειες συνταξιούχων που είναι δικαιούχοι του Σχεδίου αλλά δεν είναι ταυτόχρονα και δικαιούχοι του Ελάχιστου Εγγυημένου Εισοδήματος, με την αύξηση του επιδόματος και την καταβολή των αναδρομικών για το έτος 2020, να πραγματοποιούνται τον Δεκέμβριο του προηγούμενου έτους.

3/3/2021